Document ID: 31992R1759

ΚΑΝΟΝΙΣΜΟΣ (ΕΟΚ) αριθ. 1759/92 ΤΟΥ ΣΥΜΒΟΥΛΙΟΥ της 30ής Ιουνίου 1992 για την τροποποίηση του κανονισμού (ΕΟΚ) αριθ. 358/79 περί των αφρωδών οίνων των παραγομένων στην Κοινότητα, που ορίζονται στο σημείο 15 του παραρτήματος Ι του κανονισμού (ΕΟΚ) αριθ. 822/87 καθώς και του κανονισμού (ΕΟΚ) αριθ. 4252/88 για την παρασκευή και την εμπορία κρασιών λικέρ που παράγονται στην Κοινότητα
ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
τη γνώμη της Οικονομικής και Κοινωνικής Επιτροπής (3),
Εκτιμώντας ότι τα άρθρα 12 και 16 του κανονισμού (ΕΟΚ) αριθ. 358/79 του Συμβούλίου (4), και το άρθρο 6 παράγραφος 2 του κανονισμού (ΕΟΚ) αριθ. 4252/88 του Συμβουλίου (5), καθορίζουν τις μέγιστες περιεκτικότητες σε θειώδη ανυδρίτη των αφρωδών οίνων και των οίνων λικέρ- ότι τα ίδια άρθρα προβλέπουν την υποβολή πριν από την 1η Απριλίου 1992 έκθεσης της Επιτροπής στο Συμβούλιο σχετικά με τις εν λόγω περιεκτικότητες η οποία συνοδεύεται, ενδεχομένως, από προτάσεις- ότι είναι σκόπιμο να υπάρχει συνοχή μεταξύ των προτεινόμενων μέτρων και εκείνων που πρέπει να θεσπίσει προσεχώς η Επιτροπή- ότι για το λόγο αυτό είναι σκόπιμο να παραταθεί η προαναφερόμενη προθεσμία- ότι πρέπει να γίνει το ίδιο για την προθεσμία της 1ης Σεπτεμβρίου 1992 που αναφέρεται στο άρθρο 17 παράγραφος 3 του κανονισμού (ΕΟΚ) αριθ. 358/79,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 358/79 τροποποιείται ως εξής:
1. Στο άρθρο 12, η παράγραφος 3 αντικαθίσταται από το ακόλουθο κείμενο:
"3. Η Επιτροπή υποβάλλει στο Ευρωπαϊκό Κοινοβούλιο και στο Συμβούλιο, πριν από την 1η Απριλίου 1993, υπό το φως της αποκτηθείσας πείρας, έκθεση σχετικά με τις μέγιστες περιεκτικότητες σε θειώδη ανυδρίτη, συνοδευόμενη, ενδεχομένως, από προτάσεις επί των οποίων το Συμβούλιο αποφασίζει σύμφωνα με τη διαδικασία που αναφέρεται στο άρθρο 43 παράγραφος 2 της συνθήκης πριν από την 1η Σεπτεμβρίου 1993.".
2. Στο άρθρο 16, η παράγραφος 3 αντικαθίσταται από το ακόλουθο κείμενο:
"3. Η Επιτροπή υποβάλλει στο Ευρωπαϊκό Κοινοβούλιο και στο Συμβούλιο, πριν από την 1η Αρπιλίου 1993, υπό το φως της αποκτηθείσας πείρας, έκθεση σχετικά με τις μέγιστες περιεκτικότητες σε θειώδη ανυδρίτη, συνοδευόμενη, ενδεχομένως, από προτάσεις επί των οποίων το Συμβούλιο αποφασίζει σύμφωνα με τη διαδικασία που αναφέρεται στο άρθρο 43 παράγραφος 2 της συνθήκης πριν από την 1η Σεπτεμβρίου 1993.".
3. Στο άρθρο 17 παράγραφος 3, η ημερομηνία "1η Σεπτεμβρίου 1992" αντικαθίσταται από την ημεραμηνία "1η Σεπτεμβρίου 1993.".
Άρθρο 2
Στο άρθρο 6 του κανονισμού (ΕΟΚ) αριθ. 4252/88, η παράγραφος 2 αντικαθίσταται από το ακόλουθο κείμενο:
"2. Πριν από την 1η Απριλίου 1993, η Επιητροπή, με βάση την κτηθείσα πείρα, υποβάλλει στο Ευρωπαϊκό Κοινοβούλιο και το Συμβούλιο, έκθεση σχετικά με τις μέγιστες περιεκτικότητες σε θειώδη ανυδρίτη των κρασιών λικέρ και των v.l.q.p.r.d. συνοδευόμενη, ενδεχομένως, από προτάσεις, επί των οποίων το Συμβούλιο θα αποφασίσει σύμφωνα με τη διαδικασία του άρθρου 43 παράγραφος 2 πριν από την 1η Σεπτεμβρίου 1993.".
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 30 Ιουνίου 1992.

Labels: 7
3
17